Apartamentul din Militari în care poți trăi în realitatea regimului comunist.
Ferestroika este un muzeu interactiv care prezintă perioada comunistă. Vizitatorii pot afla cum trăiau românii în timpul perioadei comuniste. În muzeul Fetestroika înveţi istoria, prin experimentarea ei.
Într-un apartament din Militari timpul a stat în loc. A rămas în 1979. Dacă ai auzit doar poveşti despre comunism şi revoluţie, acum ai ocazia să vizitezi locuinţa care a aparţinut familiei Papani-coglu. Care a devenit Muzeul Interactiv Ferestroika. Iar pentru 90 de minute poţi trăi în realitatea aspră a regimului.Alex Groza, istoric: "În marile oraşe, nu se dădea neapărat pe cartela, dar se dădea pe relaţii, pe cunoştinţe şi în momentul în care stăteai la coadă, de aici vine şi ideea de a lua mereu o pungă cu tine, pentru că nu ştii când poţi da peste o coadă şi să primeşti ceva."Ferestroika şi-a deschis uşile în urmă cu doi ani. Este iniţiativa Ralucăi Jianu, nepoata soţilor Papa-nicoglu, care a transformat apartamentul bunicilor într-o capsulă a timpului.Turul începe în bucătărie, unde erau ținute nelipsitele sticle de sifon și cicoarea, o alternativă a cafelei. Aici poți să asculți Radio Europa Liberă, însă cu volumul dat la minim, din cauză că era un post contra propagandă. Alex Groza, istoric: "De multe ori te întrebai ce să faci şi cum să faci, ca să nu se audă, de aici este şi vorba aceea, care s-a păstrat în timp. Ai grijă să nu te audă vecinii."Iar ca să pătrunzi cu adevărat în perioada anilor ’80, poţi să participi la o petrecere de revelion prin intermediul tehnologiei VR. Îţi amintesc că încă de anul trecut Guvernul a vrut să deschidă un muzeu al ororilor din comunism, însă proiectul abia a fost aprobat.